CELEX: 32016R0780
Language: bg
Date: 2016-05-19 00:00:00
Title: Регламент за изпълнение (ЕС) 2016/780 на Комисията от 19 май 2016 година за изменение на Регламент (ЕО) № 329/2007 на Съвета относно ограничителни мерки срещу Корейската народнодемократична република

20.5.2016   
            
            
               BG
            
            
               Официален вестник на Европейския съюз
            
            
               L 131/55
            
         РЕГЛАМЕНТ ЗА ИЗПЪЛНЕНИЕ (ЕС) 2016/780 НА КОМИСИЯТА
   от 19 май 2016 година
   за изменение на Регламент (ЕО) № 329/2007 на Съвета относно ограничителни мерки срещу Корейската народнодемократична република
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 329/2007 на Съвета от 27 март 2007 г. относно ограничителни мерки срещу Корейската народнодемократична република (1), и по-специално член 13, параграф 1, буквa д) от него,
   като има предвид, че:
   
               (1)
            
            
               В приложение V към Регламент (ЕО) № 329/2007 са изброени лица, образувания и органи, които не са изброени в приложение IV, но са посочени от Съвета и са обхванати от замразяването на финансови средства и икономически ресурси съгласно този регламент.
            
         
               (2)
            
            
               На 19 май 2016 г. Съветът реши да добави 18 физически лица и 1 образувание в списъка на лицата и образуванията, които подлежат на ограничителни мерки. Също така бяха актуализирани вписванията за 2 лица. Поради това приложение V следва да бъде съответно изменено.
            
         
               (3)
            
            
               За да се гарантира, че предвидените в настоящия регламент мерки са ефективни, той трябва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение V към Регламент (ЕО) № 329/2007 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 май 2016 година.
      
         
            За Комисията,
         
         
            от името на председателя,
         
         
            Началник на Службата за инструментите в областта на външната политика
         
      
   
   
      (1)  ОВ L 88, 29.3.2007 г., стр. 1.
   
      ПРИЛОЖЕНИЕ
      Приложение V към Регламент (ЕО) № 329/2007 се изменя, както следва:
      
                  1)
               
               
                  В категория „Физически лица по член 6, параграф 2, буква а)“ се добавят следните вписвания:
                  
                              „15.
                           
                           
                              CHOE Kyong-ong
                           
                           
                               
                           
                           
                              Генерал-полковник от армията на КНДР. Бивш член на Централната военна комисия на Корейската работническа партия, която е основен орган по въпросите на националната отбрана в КНДР. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              16.
                           
                           
                              CHOE Yong-ho
                           
                           
                               
                           
                           
                              Генерал-полковник от армията на КНДР. Бивш член на Централната военна комисия на Корейската работническа партия, която е основен орган по въпросите на националната отбрана в КНДР. Командир на военновъздушните сили. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              17.
                           
                           
                              HONG Sung Mu
                              (известен още като HUNG Sung Mu)
                           
                           
                              Дата на раждане: 1.1.1942 г.
                           
                           
                              Заместник-директор на Отдел „Сектор за производство на боеприпаси“. Отговаря за разработването на програми, свързани с конвенционални оръжия и ракети, включително балистични ракети. Едно от основните лица, отговарящи за програмите за промишлено разработване на ядрени оръжия. В това си качество е отговорен за програми на КНДР, свързани с ядрената област, с балистични ракети или с други оръжия за масово унищожение.
                           
                        
                              18.
                           
                           
                              JO Chun Ryong
                              (известен още като CHO Chun Ryo'ng, JO Chun Ryong, JO Cho Ryong)
                           
                           
                              Дата на раждане: 4.4.1960 г.
                           
                           
                              Председател на втория икономически комитет от 2014 г. насам и отговарящ за управлението на заводите и обектите за производство на боеприпаси на КНДР. Вторият икономически комитет беше посочен съгласно Резолюция 2270 (2016) на Съвета за сигурност на ООН поради участието си в основни аспекти на ракетната програма на КНДР, отговорността си за контрола на производството на балистични ракети на КНДР и управлението на дейностите на KOMID — основното образувание на КНДР за търговия с оръжия. Член на Националната комисия по отбрана. Участвал е в няколко програми, свързани с балистични ракети. Едно от основните лица, отговарящи за оръжейната промишленост на КНДР. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              19.
                           
                           
                              JO Kyongchol
                           
                           
                               
                           
                           
                              Генерал от армията на КНДР. Бивш член на Централната военна комисия на Корейската работническа партия, която е основен орган по въпросите на националната отбрана в КНДР. Директор на Командването по военна сигурност. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              20.
                           
                           
                              KIM Chun sam
                           
                           
                               
                           
                           
                              Генерал-лейтенант, бивш член на Централната военна комисия на Корейската работническа партия, която е основен орган по въпросите на националната отбрана в КНДР. Директор на отдел „Операции“ на военния щаб на армията на КНДР и първи заместник-началник на военния щаб. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              21.
                           
                           
                              KIM Chun sop
                           
                           
                               
                           
                           
                              Член на Националната комисия по отбрана, която е основен орган по въпросите на националната отбрана в КНДР. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              22.
                           
                           
                              KIM Jong gak
                           
                           
                              Дата на раждане: 20.7.1941 г.
                              Място на раждане: Пхенян
                           
                           
                              Вицемаршал от армията на КНДР, член на Централната военна комисия на Корейската работническа партия, която е основен орган по въпросите на националната отбрана в КНДР. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              23.
                           
                           
                              KIM Rak Kyom
                              (известен още като KIM Rak gyom)
                           
                           
                               
                           
                           
                              Генерал с четири звезди, командващ Стратегическите сили (известни още като Стратегически ракетни сили), за които понастоящем се смята, че командват четири стратегически и тактически ракетни части, включително бригада KN08 (междуконтинентални балистични ракети). САЩ посочиха Стратегическите сили поради участие в дейности, които значително са допринесли за разпространението на оръжия за масово унищожение и средствата за тяхното доставяне. Бивш член на Централната военна комисия на Корейската работническа партия, която е основен орган по въпросите на националната отбрана в КНДР. Съгласно информация в медиите KIM е идентифициран като присъстващ, наред с KIM Jung Un, на изпитването на двигателя на междуконтинентална балистична ракета през април 2016 г. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              24.
                           
                           
                              KIM Won hong
                           
                           
                              Дата на раждане: 7.1.1945 г.
                              Място на раждане: Пхенян
                              Паспорт №: 745310010
                           
                           
                              Генерал, директор на Службата за държавна сигурност. Министър на държавната сигурност. Член на Централната военна комисия на Корейската работническа партия и на Националната комисия по отбрана, които са основните органи по въпросите на националната отбрана в КНДР. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              25.
                           
                           
                              PAK Jong chon
                           
                           
                               
                           
                           
                              Генерал-полковник от армията на КНДР, ръководител на корейските народни въоръжени сили, заместник-началник на генералния щаб и директор на отдела за командването на огневата мощ. Началник на военния щаб и директор на отдела за артилерийско командване. Бивш член на Централната военна комисия на Корейската работническа партия, която е основен орган по въпросите на националната отбрана в КНДР. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              26.
                           
                           
                              RI Jong su
                           
                           
                               
                           
                           
                              Вицеадмирал. Бивш член на Централната военна комисия на Корейската работническа партия, която е основен орган по въпросите на националната отбрана в КНДР. Главнокомандващ на Корейските военноморски сили, който участва в разработването на програми за балистични ракети и в разработването на ядрения капацитет на военноморските сили на КНДР. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              27.
                           
                           
                              SON Chol ju
                           
                           
                               
                           
                           
                              Генерал-полковник на корейските народни въоръжени сили и политически директор на военновъздушните сили и противовъздушната отбрана, които ръководят разработването на модернизирани противовъздушни ракети. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              28.
                           
                           
                              YUN Jong rin
                           
                           
                               
                           
                           
                              Генерал, бивш член на Централната военна комисия на Корейската работническа партия и член на Националната комисия по отбрана, които са основните органи по въпросите на националната отбрана в КНДР. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              29.
                           
                           
                              PAK Yong sik
                           
                           
                               
                           
                           
                              Генерал с четири звезди, член на Службата за държавна сигурност, министър на отбраната. Член на Централната военна комисия на Корейската работническа партия и на Националната комисия по отбрана, които са основните органи по въпросите на националната отбрана в КНДР. Присъствал при изпитването на балистични ракети през март 2016 г. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              30.
                           
                           
                              HONG Yong Chil
                           
                           
                               
                           
                           
                              Заместник-директор на Отдел „Сектор за производство на боеприпаси“. Отдел „Сектор за производство на боеприпаси“, посочен от Съвета за сигурност на ООН на 2 март 2016 г., участва в ключови области на ракетната програма на КНДР. Отдел „Сектор за производство на боеприпаси“ е отговорен за контрола върху разработването на балистични ракети, в това число Taepo Dong 2, производството на оръжия и научноизследователските и развойни програми в КНДР. Вторият икономически комитет и Втората академия за естествени науки — също посочени през август 2010 г. — са подчинени на отдел „Сектор за производство на боеприпаси“. През последните години отдел „Сектор за производство на боеприпаси“ работи по разработката на междуконтинентални балистични ракети KN08 на мобилни установки. HONG придружава KIM Jong Un на редица събития, свързани с развитието на ядрената програма и програмата за балистични ракети на КНДР и се счита, че е изиграл важна роля при ядрения опит в КНДР на 6 януари 2016 г. Заместник-директор на Централния комитет на Корейската работническа партия. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.
                           
                        
                              31.
                           
                           
                              RI Hak Chol
                              (известен още като RI Hak Chul, RI Hak Cheol)
                           
                           
                              Дата на раждане: 19.1.1963 г. или 8.5.1966 г.
                              Паспорт №: 381320634, PS 563410163
                           
                           
                              Директор на Green Pine Associated Corporation („Green Pine“). Според Комитета по санкциите на ООН, Green Pine е поело голяма част от дейностите на Korea Mining Development Trading Corporation (KOMID). KOMID беше посочено от Комитета през април 2009 г. и е основният търговец на оръжие в КНДР и основният износител на изделия и оборудване, свързани с балистични ракети и конвенционални оръжия. Освен това Green Pine отговаря за приблизително половината от износа от КНДР на оръжия и свързани с тях материали. Green Pine е набелязано за налагане на санкции заради износа на оръжия и свързани с тях материали от Северна Корея. Green Pine е специализирано в производството на военноморски плавателни съдове и въоръжения като подводници, военни катери и ракетни системи, изнасяло е торпеда и е предоставяло техническа помощ на ирански дружества, свързани с отбраната. Green Pine е посочено от Съвета за сигурност на ООН.
                           
                        
                              32.
                           
                           
                              YUN Chang Hyok
                           
                           
                              Дата на раждане: 9.8.1965 г.
                           
                           
                              Заместник-директор на Центъра за сателитен контрол, национална администрация за развитие на авиокосмическата промишленост (NADA). NADA подлежи на санкции съгласно Резолюция 2270 (2016) на Съвета за сигурност на ООН поради участие в развитието на космическите науки и технологии в КНДР, включително изстрелване на спътници и ракети носители. В Резолюция 2270 (2016) на Съвета за сигурност на ООН се осъжда изстрелването на спътник от КНДР на 7 февруари 2016 г. поради използването на балистична технология и тежкото нарушение на резолюции 1718 (2006), 1874 (2009), 2087 (2013) и 2094 (2013). В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.“
                           
                        
            
                  2)
               
               
                  В категория „Юридически лица, образувания и органи, посочени в член 6, параграф 2, буква а)“ се добавя следното вписване:
                  
                              „17.
                           
                           
                              Стратегически ракетни сили
                           
                           
                               
                           
                           
                              В рамките на националните въоръжени сили на КНДР това образувание участва в разработването и оперативното изпълнение на програми, свързани с балистични ракети или други оръжия за масово унищожение.“
                           
                        
            
                  3)
               
               
                  В категория „Физически лица по член 6, параграф 2, буква а)“ се заменят следните вписвания:
                  
                              „3
                           
                           
                              CHU Kyu Chang
                              (известен още като JU Kyu Chang)
                           
                           
                              Дата на раждане: 25.11.1928 г.
                              Място на раждане: Провинция Южен Хамген
                           
                           
                              Член на Националната комисия по отбрана, която е основен орган по въпросите на националната отбрана в КНДР. Бивш директор на отдела за боеприпаси на Централния комитет на Корейската работническа партия. В това си качество е отговорен за оказване на подкрепа или насърчаване на програми на КНДР, свързани с ядрената област, с балистични ракети или с други оръжия за масово унищожение.“
                           
                        
                              „9.
                           
                           
                              PAEK Se bong
                           
                           
                              Година на раждане: 1946 г.
                           
                           
                              Бивш председател на Втория икономически комитет (отговаря за балистичната програма) към Централния комитет на Корейската работническа партия. Член на Националната комисия по отбрана.“